b"\n_START_ARTICLE_\nManuel Serifo Nhamadjo\n_START_SECTION_\nPresid\xc3\xa8ncia\n_START_PARAGRAPH_\nSerifo Nhamadjo es va presentar a les eleccions presidencials de mar\xc3\xa7 de 2012, quedant en tercer lloc amb el 15% dels vots. Abans de celebrar-se la segona volta l'ex\xc3\xa8rcit va donar un cop d'estat, detenint guanyador de la primera volta Carlos Gomes J\xc3\xbanior. Finalment, l'ex\xc3\xa8rcit i els partits pol\xc3\xadtics van arribar a l'acord, a l'abril, de designar Serifo Nhamadjo com a president inter\xc3\xad fins a la celebraci\xc3\xb3 d'unes noves eleccions presidencials en el termini de dos anys. _NEWLINE_La mediaci\xc3\xb3 de la Comunitat Econ\xc3\xb2mica dels Estats d'\xc3\x80frica Occidental va reduir el per\xc3\xadode de transici\xc3\xb3 a un any i va permetre Serifo Nhamadjo la formaci\xc3\xb3 d'un govern inter\xc3\xad el 16 de maig. D'aquesta forma, va nomenar primer ministre Rui Duarte de Barros."